ᱨᱟᱡᱽᱥᱟᱦᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ

ᱨᱟᱡᱽᱥᱟᱦᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱵᱟᱝᱞᱟᱫᱮᱥ ᱨᱮᱱᱟᱜ ᱨᱟᱡᱽᱥᱟᱦᱤ ᱠᱷᱚᱸᱰ ᱨᱮ ᱢᱮᱱᱟᱜ ᱫᱚᱥᱟᱨ ᱢᱟᱨᱟᱝ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ᱾ ᱑᱙᱕᱓ ᱥᱮᱨᱢᱟ ᱨᱮᱱᱟᱜ ᱖ ᱡᱩᱞᱟᱭ ᱨᱮ ᱱᱚᱣᱟ ᱵᱤᱨᱫᱟᱹᱜᱟᱲ ᱫᱚ ᱠᱚ ᱪᱟᱹᱞᱩ ᱞᱮᱫᱟ᱾ ᱱᱮᱛᱚᱜ ᱨᱟᱡᱽᱥᱟᱦᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱓᱖ ᱦᱟᱡᱟᱨ ᱥᱮᱪᱮᱫᱤᱭᱟᱹ ᱠᱚ ᱢᱮᱱᱟᱜ ᱠᱳᱣᱟ᱾ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱨᱟᱡᱽᱥᱟᱦᱤ ᱥᱚᱦᱚᱨ ᱠᱷᱚᱱ ᱕ ᱠᱤᱞᱳᱢᱤᱴᱟᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ᱾ ᱱᱟᱜᱟᱢ ᱵᱨᱤᱴᱤᱥ ᱡᱩᱜᱽ ᱨᱮ ᱨᱟᱡᱽᱥᱟᱦᱤ ᱴᱚᱴᱷᱟ ᱠᱚᱨᱮ ᱥᱮᱪᱮᱫ ᱵᱟᱹᱲᱛᱤᱜ ᱞᱟᱹᱜᱤᱛ ᱑᱘᱗᱓ ᱥᱮᱨᱢᱟ ᱨᱮ ᱨᱟᱡᱽᱥᱟᱦᱤ ᱠᱚᱞᱮᱡᱽ ᱵᱮᱱᱟᱣ ᱮᱱᱟ᱾ ᱩᱱ ᱚᱠᱛᱚ ᱨᱮ ᱨᱟᱡᱽᱥᱟᱦᱤ ᱠᱚᱞᱮᱡᱽ ᱨᱮ ᱟᱭᱤᱱ ᱵᱤᱵᱷᱟᱜᱽ ᱥᱮᱞᱮᱫᱽ ᱯᱳᱥᱴ ᱜᱨᱟᱡᱩᱭᱮᱴ ᱮᱛᱦᱚᱵ ᱞᱮᱱᱟ᱾ ᱠᱤᱪᱷᱩᱫᱤᱱ ᱛᱟᱭᱚᱢ ᱚᱱᱟᱠᱩ ᱟᱨᱦᱚᱸ ᱵᱚᱱᱫᱷᱚ ᱞᱮᱱᱟ᱾ ᱚᱱᱟ ᱞᱟᱹᱜᱤᱛ ᱛᱮ ᱨᱟᱡᱽᱥᱟᱦᱤ ᱨᱮ ᱱᱟᱣᱟᱛᱮ ᱢᱤᱫᱴᱮᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱵᱮᱱᱟᱣ ᱨᱮᱱᱟᱜ ᱞᱟᱹᱠᱛᱤ ᱞᱮᱱᱟ᱾ ᱑᱙᱔᱗ ᱥᱮᱨᱢᱟ ᱨᱮ ᱫᱤᱥᱟᱹᱢ ᱵᱷᱟᱜᱽ ᱛᱟᱭᱚᱢ ᱯᱟᱠᱤᱥᱛᱟᱱ ᱥᱚᱨᱠᱟᱨ ᱫᱤᱥᱟᱹᱢ ᱨᱮᱱ ᱥᱟᱱᱟᱢ ᱠᱚᱞᱮᱡᱽ ᱰᱷᱟᱠᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶᱛᱮ ᱡᱚᱝᱲᱟᱣ ᱨᱮᱱᱟᱜ ᱠᱟᱹᱢᱤᱭ ᱮᱛᱦᱚᱵ ᱞᱮᱫᱟ᱾ ᱩᱱ ᱚᱠᱛᱚᱨᱮ ᱨᱟᱡᱽᱥᱟᱦᱤᱨᱮ ᱥᱮᱰᱞᱟᱨ ᱠᱚᱢᱤᱥᱚᱱ ᱟᱜ ᱥᱩᱯᱟᱨᱤᱥ ᱞᱮᱠᱟᱛᱮ ᱡᱮᱜᱮᱛ ᱵᱤᱨᱫᱲᱹᱜᱟᱲ ᱵᱮᱱᱟᱣ ᱨᱮᱱᱟᱜ ᱫᱟᱹᱵᱤ ᱨᱟᱠᱟᱵ ᱮᱱᱟ᱾ ᱪᱤᱱᱦᱟᱹ ᱠᱮᱢᱯᱟᱥ ᱵᱤᱵᱷᱟᱜᱽᱠᱚ ᱰᱤᱜᱨᱤᱠᱚ ᱦᱚᱞᱠᱚ ᱜᱟᱶᱛᱟᱠᱚ ᱜᱟᱛᱮ ᱩᱯᱟᱪᱟᱨᱡᱚᱠᱚ ᱪᱤᱛᱟᱹᱨᱠᱚ ᱵᱟᱨᱦᱮ ᱡᱚᱱᱚᱲ ᱯᱷᱮᱰᱟᱛ